หุ้นไทยปิด19ธ.ค.ลด0.51จุด
หุ้นไทย19ธ.ค. ปิดตลาดที่ 1,033.55จุด ลดลง 0.51จุด มูลค่าซื้อขาย 20,089 ล้านบาท
19 ธ.ค. 2554

หุ้นไทย19ธ.ค. ปิดตลาดที่ 1,033.55จุด ลดลง 0.51จุด มูลค่าซื้อขาย 20,089 ล้านบาท




ดัชนีหุ้นวันที่ 19 ธ.ค.แกว่งตัวผันผวนในที่สุดมาปิดที่ 1,033.55 จุดลดลง0.51จุดหรือลดลง 0.05% ด้วยมูลค่าการซื้อขาย 20,089 ล้านบาท ดัชนีเคลื่อนไหวระหว่าง 1,029.15 จุด-1,039.03 จุด ดัชนีช่วงเช้าปิดบวกแล้วมีแรงเทขายออกมาในช่วงบ่าย
มูลค่าซื้อขาย 5อันดับแรก  
บริษัทเจริญโภคภัณฑ์อาหาร(CPF  )ปิดที่  34.00 บาท +0.50บาท (+1.49%)  
บริษัทโทเทิ่ลแอ็คเซ็สคอมมูนิเคชั่นส์(DTAC )ปิดที่ 89.00 บาท -0.50 บาท(-0.56%)  
บริษัทปตท.โกลบอลเคมิคอล(PTTGC  )ปิดที่ 61.50บาท  -0.75บาท (-1.20%)  
บริษัทแอดวานซ์อินโฟร์เซอร์วิส(ADVANC  )ปิดที่ 146.00 บาท +1.00บาท (+0.69%)  
บริษัทเอสโซ่(ประเทศไทย)(ESSO )ปิดที่   11.00บาท  +0.80 บาท(+7.84%) 
นักวิเคราะห์บริษัทหลักทรัพย์(บล.)เอเซีย พลัส ให้ความเห็นว่าดัชนีปรับตัวลดลงน้อยกว่าดัชนีหุ้นภูมิภาคที่ล้วนปรับลดลงหนัก จากความกังวลต่อสถานการณ์ในคาบสมุทธเกาหลี หลังมีข่าวการอสัญกรรมของ นาย คิม จอง อิล ผู้นำเกาหลีเหนือ โดยมีการคาดหมายว่า คิม จอง อุนบุตรชายของคิม จอง อิล จะเป็นผู้นำของเกาหลีเหนือในรุ่นต่อไป 
ความไม่แน่นอนที่เกิดขึ้นกดดันให้ดัชนีหุ้น KOSPI ของเกาหลีใต้ปรับร่วงหนักเช่นเดียวกับประเทศอื่นๆที่อยู่ในระแวกใกล้เคียงเช่น ญี่ปุ่น ไต้หวัน และฮ่องกง ก็ล้วนปรับลงหนักดัชนีหุ้นไทยปรับตัวดีเหนือ ทุกตลาดในโลกในช่วง 1 เดือนที่ผ่านมา ทั้งๆที่ปัจจัยพื้นฐานไม่ได้ดีเด่น และจริงๆแล้วแย่เกือบที่สุดด้วยซ้ำ(จากวิกฤตน้ำท่วม) 
สาเหตุส่วนหนึ่งก็น่าจะเป็นเรื่องของแรงซื้อตามความคาดหวังที่จะได้เห็นกลไกพิเศษจากแรงหนุนของคำสั่งซื้อกองทุนหุ้นระยะยาวและกองทุนเพื่อการเลี้ยงชีพ(LTF/RMF )ผ่านสถาบันในประเทศ รวมถึงโอกาสในการทำ Window dressingแนะนำให้เลือกหุ้นพื้นฐานดี ผลประกอบการมีแนวโน้มฟื้นตัวเร็วกว่าตลาด หลังประสบปัญหาน้ำท่วม และหุ้นปันผลสูง